# Historia e Shteteve të Bashkuara të Amerikës

Banorët e parë të njohur në territorin e sotëm të [Shteteve të Bashkuara](https://sq.wikipedia.org/wiki/SHBA) besohet të kenë ardhur aty gjatë një periudhe prej disa mijëra vitesh, e cila filloi diku rreth 15,000 - 50,000 vjet më parë, duke e kapërcyer[Beringinë](https://sq.wikipedia.org/w/index.php?title=Beringia&action=edit&redlink=1) për në [Alaskë](https://sq.wikipedia.org/w/index.php?title=Alask%C3%AB&action=edit&redlink=1).Prova të qarta të vendosjes së këtyre kulturave në territorin që më vonë do të bëhej ShBA datojnë prej 14,000 vite më pare.

Hulumtimet kanë zbuluar shumë për banorët e parë [vendasë](https://sq.wikipedia.org/w/index.php?title=Amerikan%C3%ABt_vendas%C3%AB_n%C3%AB_Shtetet_e_Bashkuara&action=edit&redlink=1) në [Amerikën veriore](https://sq.wikipedia.org/w/index.php?title=Amerika_veriore&action=edit&redlink=1) siç shpejgohet nga [Cyrus Thomas](https://sq.wikipedia.org/w/index.php?title=Cyrus_Thomas&action=edit&redlink=1).[[4]](https://sq.wikipedia.org/wiki/Historia_e_Shteteve_t%C3%AB_Bashkuara_t%C3%AB_Amerik%C3%ABs#cite_note-CyrusThomas-4) Njerëzit e Kolombosit bënë zbarkimin e parë të dokumentuar të [botë-vjetërsve](https://sq.wikipedia.org/w/index.php?title=Bota_e_vjet%C3%ABr&action=edit&redlink=1) në territorin e sotëm të Shteteve të Bashkuara kur arritën në [Portoriko](https://sq.wikipedia.org/wiki/Portoriko) gjatë udhëtimit të tyre të dytë më [1493](https://sq.wikipedia.org/wiki/1493).[Juan Ponce de León](https://sq.wikipedia.org/w/index.php?title=Juan_Ponce_de_Le%C3%B3n&action=edit&redlink=1), i cili arriti në [Florida](https://sq.wikipedia.org/wiki/Florida) më [1513](https://sq.wikipedia.org/wiki/1513),konsiderohet [Evropiani](https://sq.wikipedia.org/wiki/Evropa) i parë që shkeli pjesën kontinentale të Shteteve të Bashkuara, megjithëse sipas disa provave, [John Cabot](https://sq.wikipedia.org/w/index.php?title=John_Cabot&action=edit&redlink=1) mund të ketë arritur [Anglinë e re](https://sq.wikipedia.org/w/index.php?title=Anglia_e_re&action=edit&redlink=1) më [1498](https://sq.wikipedia.org/wiki/1498).

Në fillimet e tyre, Shtetet e Bashkuara përbëheshin nga [trembëdhjetë koloni](https://sq.wikipedia.org/w/index.php?title=Tremb%C3%ABdhjet%C3%AB_Kolonit%C3%AB&action=edit&redlink=1), që ishin shtetet e sotme që okupojnë po të njëjtin territor që kishin edhe kur ishin koloni Britanike. Kolonistët amerikanë i mposhtën Britanikët në [Luftën Revolucionare Amerikane](https://sq.wikipedia.org/wiki/Lufta_Revolucionare_Amerikane) të viteve të 1770-ta dhe [shpallën pavarësinë](https://sq.wikipedia.org/w/index.php?title=Shpallja_e_Pavar%C3%ABsis%C3%AB_s%C3%AB_Shteteve_t%C3%AB_Bashkuara&action=edit&redlink=1) më [1776](https://sq.wikipedia.org/wiki/1776). Shtatë vite më vonë, nënshkrimi i [Traktatit të Parisit](https://sq.wikipedia.org/w/index.php?title=Traktati_i_Parisit_(1783)&action=edit&redlink=1) zyrtarisht ia njohu pavarësinë nga [Britania e madhe](https://sq.wikipedia.org/wiki/Britania_e_madhe). Në shekullin e nëntëmbëdhjetë, zgjerimi i territorit amerikan drejt perëndimit filloi, mbi besimin në [Fatin e Manifestit](https://sq.wikipedia.org/w/index.php?title=Fati_i_Manifest&action=edit&redlink=1), sipas të cilit Shtetet e Bashkuara do të okuponin të gjithë tokën e amerikës veriore nga lindja në perëndim, nga [Oqeani Atlantik](https://sq.wikipedia.org/wiki/Oqeani_Atlantik) e deri tek [ai paqësor](https://sq.wikipedia.org/w/index.php?title=Oqeani_paq%C3%ABsor&action=edit&redlink=1). Më [1912](https://sq.wikipedia.org/wiki/1912), me hyrjen e [Arizonës](https://sq.wikipedia.org/wiki/Arizon%C3%AB) në Union, Shtetet e Bashkuara ia arritën qëllimit. Shtetet e [Alaskës](https://sq.wikipedia.org/w/index.php?title=Alask%C3%AB&action=edit&redlink=1) dhe [Hawaiit](https://sq.wikipedia.org/wiki/Hawaii) u paranuan të dyja më [1959](https://sq.wikipedia.org/wiki/1959).

E ratifikuar më [1788](https://sq.wikipedia.org/wiki/1788), [Kushtetuta e Shteteve të Bashkuara](https://sq.wikipedia.org/w/index.php?title=Kushtetuta_e_Shteteve_t%C3%AB_Bashkuara&action=edit&redlink=1) shërben si ligj suprem amerikan në organizimin e [qeverisë](https://sq.wikipedia.org/w/index.php?title=Qeveria_Federale_e_Shteteve_t%C3%AB_Bashkuar&action=edit&redlink=1); [Gjykatës supreme](https://sq.wikipedia.org/w/index.php?title=Gjykata_Supreme_e_Shteteve_t%C3%AB_Bashkuar&action=edit&redlink=1) është përgjegjëse për ligjin Kushtetues. Ka pasur mjaft përparim social prej shekullit të 19-të; këto zhvillime janë reflektuar gjerësisht në Kushtetutë. [Skllavëria](https://sq.wikipedia.org/w/index.php?title=Skllav%C3%ABria&action=edit&redlink=1) u ndalua më 1865 nga[Amandamenti i Trembëdhjetë i Kushtetutës Amerikane](https://sq.wikipedia.org/w/index.php?title=Amandamenti_i_Tremb%C3%ABdhjet%C3%AB_i_Kushtetut%C3%ABs_Amerikane&action=edit&redlink=1); [Amandamenti i Katërmbëdhjetë](https://sq.wikipedia.org/w/index.php?title=Amandamenti_i_Kat%C3%ABrmb%C3%ABdhjet%C3%AB_i_Kushtetut%C3%ABs_Amerikane&action=edit&redlink=1) dhe [Pesëmbëdhjetë](https://sq.wikipedia.org/w/index.php?title=Amandamenti_i_Pes%C3%ABmb%C3%ABdhjet%C3%AB_i_Kushtetut%C3%ABs_Amerikane&action=edit&redlink=1) që e pasuan atë garantonin shtetësi për të gjithë personat e natyralizuar brenda territorit të Shteteve të Bashkuara dhe të drejtë vote për personat e të gjatha racave. Në vitet e mëvonshme, të drejtat civile u zgjeruan për gratë dhe amerikanët me ngjyrë, pas lobimit të aktivistëve socialë.[Amandamenti i Nëntëmbëdhjetë i Kushtetutës Amerikane](https://sq.wikipedia.org/w/index.php?title=Amandamenti_i_N%C3%ABnt%C3%ABmb%C3%ABdhjet%C3%AB_i_Kushtetut%C3%ABs_Amerikane&action=edit&redlink=1" \o "Amandamenti i Nëntëmbëdhjetë i Kushtetutës Amerikane (nuk është shkruar akoma)) ndaloi diskriminimin gjinor në të drejtëne votës; më vonë, [Akti i të Drejtave të Njeriut i 1964](https://sq.wikipedia.org/w/index.php?title=Akti_i_t%C3%AB_Drejtave_t%C3%AB_Njeriut_i_1964&action=edit&redlink=1) dënonte si krim ndarjen ose veçimin e personave sipas racave në vende publike.

[Epoka Përparimtare](https://sq.wikipedia.org/w/index.php?title=Epoka_P%C3%ABrparimtare&action=edit&redlink=1) shënoi një kohë të zhvillimit ekonomik të Shteteve të Bashkuara, duke u zhvilluar në [Të njëzetat hungëruese](https://sq.wikipedia.org/w/index.php?title=T%C3%AB_nj%C3%ABzetat_hung%C3%ABruese&action=edit&redlink=1) (Roaring Twenties). Sidoqoftë,[Rënia e Wall Street më 1929](https://sq.wikipedia.org/w/index.php?title=R%C3%ABnia_e_Wall_Street_m%C3%AB_1929&action=edit&redlink=1" \o "Rënia e Wall Street më 1929 (nuk është shkruar akoma)) çoi tek [Depresioni i madh](https://sq.wikipedia.org/w/index.php?title=Depresioni_i_Madh_n%C3%AB_Shtetet_e_Bashkuara&action=edit&redlink=1), një kohë e rënies ekonomike dhe papunësisë së lartë. Rrjedhimisht, qeveria amerikane themeloi "[New Deal](https://sq.wikipedia.org/wiki/New_Deal)" (Marrëveshjen e re), një seri e reformave dhe programeve që kishin për qëllim të asistonin ata që prekeshin nga Depresioni. "New Deal" kishte sukses të ndryshueshëm. Siqodoftë, kur [Shtetet e Bashkuara](https://sq.wikipedia.org/wiki/SHBA) hynë në [Luftën e dytë botërore](https://sq.wikipedia.org/wiki/LDB) në Dhjetor 1941, ekonomia shpejt u rimëkëmb, madje aq sa ShBA-të u bënë[superfuqi](https://sq.wikipedia.org/w/index.php?title=Superfuqi&action=edit&redlink=1) botërore në agim të [Luftës së Ftohtë](https://sq.wikipedia.org/wiki/Lufta_e_Ftoht%C3%AB). Gjatë Luftës së ftohtë, SHBA-të dhe [Bashkimi Sovjetik](https://sq.wikipedia.org/wiki/Bashkimi_Sovjetik) ishin dy superfuqitë e botës, por me përfundimin e Luftës së Ftohtë dhe rënien e Bashkimit Sovjetik, Shtetet e Bashkuara mbetën superfuqia e vetme në botë. [Stampa:TOClimit](https://sq.wikipedia.org/w/index.php?title=Stampa:TOClimit&action=edit&redlink=1).

## Pavarësia e 13 kolonive

Si pasojë e rezistencës ndaj tatimeve u zhvillua Lufta e Pavarësisë së Amerikës nga 1775-ta deri më 1783-ta. Kështu më 4 korrik 1776 13-të kolonitë angleze shpallin pavarësinë. Ndërsa më 1783, Britania e Madhe e njohu pavarësinë e tyre dhe ju dha edhe tokat prapa tyre deri tek lumi Misisipi. Për shkak të kushtetutës së federatës të nxjerr në 17 shtatorë 1787, më 1789 Xhorxh Uashingtoni shpallet President i Shteteve të Bashkuara Amerikane.

Me blerjen e tokave në vitin 1803 sipërfaqja e ShBA-së shtrihej në tërë hapësirën në mes të Misisipit dhe maleve Roki. Shtrirja tjetër e kufirit vazhdojë në vitin 1819 kur kësaj pjese ju bashkua edhe Florida e cila në atë kohë ishte spanjolle. pas një lufte të suksesshme ndaj Meksikës më 1848 kufiri u shtrin edhe mbi Arizonën Meksikën e Re dhe Kaliforninë. Këtyre ju bashkohet më 1845 edhe Teksasi, më 1867 Alaska e blerë nga Rusia. Më këtë përfundon edhe shtrirja e territorit të ShBA-ve deri në ditët e sotshme.

## Perëndimi i Egër

Për politikën e jashtme të ShBA-së u bë e rëndësishme futja e doktrinës së Monros në vitin 1823. Pushtimi në "Perëndimin e Egër" deri në Oqeanin Paqësorë, pushtim i cili u bë me të shpejtë me vendosjen e mërgatës nga Evropa. Ky migrimi brenda vendit, popullzimi i perëndimit lidheshin me valët e emigrantëve të cilët i jepnin shtytje të fortë përpara ekonomisë. Shtrirja e popullsisë ishte po ashtu e lidhur ngushtë edhe me dëbimin e Indianëve nga tokat e tyre në lindje të Misisipit dhe shkatërrimin e vendbanimeve të tyre në perëndim të shtetit të Arkansasit dhe Misurit (Missouri). Në këto pjesë Indianët vende-vende kishin vendbanimet e tyre, vende të cilat sot janë si rezervate Indiane.

## Demokratët dhe Republikanët

Përgjatë kohës nën udhëheqjen e Abraham Linkëlit,shtete jugore nga Virgjinia deri te Teksasi, më 1860/61 shpallin secesionin dhe krijonin Konfederatën e Shteteve të Amerikës. Mirëpo Konfederata pëson humbje të rëndë në luftën e përgjakshme që në historinë e këtij vendi ka hyrë si Lufta e Secesionit nga 1861 deri më 1865. Skllavëria si formë e sistemit sundues me këtë bie poshtë edhe përkundër faktit që barazia qytetare e të zinjve.Në kohën pasuese me ndihmën e mbrojtjes së lartë doganore dhe shtrirjes së rrjetit hekurudhorë vazhdon në shkallë të madhe përparimi i industrisë.

Më 1918 bëhet aneksimi i ishujve të Havait dhe po të njëjtin vit Spanja i lëshon Filipinet, Guamanë dhe Porto Rikën.Lëshimet që kishte bërë Spanja i mundësuanë në përgjithësi njohjen e ShBA-ve si fuqi e madhe botërore. Kështu me ndërtimin e kanalit të Panamasë të filluar më 1903/04 e të lëshuar në qarkullim më 1914 ShBA-ja e përmbyllë dominimin e saj në Amerikën e Mesme.

## Lufta e I-rë Botërore

Presidenti demokrat që udhëhoqi Amerikën nga 1913-1921 V. Vilsoni në fillim të luftës së I-rë botërore deklaroi se ShBA-ja do të mbetej neutrale në luftën që zhvillohej nga ana e Gjermanisë perandorake në vitin 1917-të. Iniciativa e tij për krijimin e Lidhjes së Kombeve u refuzua në Marrëveshjen e Versait nga ShBA-ja. Konferenca e Uashingtonit 1821/22 e lartësonte Amerikën në nivelin më të lartë, të barabartë me fuqinë e flotës britanike.

## Al Kapone

Gjatë viteve 1920-1933 Shtete e Bashkuara Amerikane përfshihen nga kriminaliteti i organizuar që paraqitej me tregtimin e alkoolit dhe që në histori ka hyrë si koha e Prohibicionit.Nga kjo kohë dalin emra të njohur të mafisë ndër të cilët dallohet Al Kapone.

Me rastin e Krizës Ekonomike Botërore, presidenti F.D. Ruzvelt i cili udhëhoqi ShBA-në nga 1933 deri më 1945 ndërmori reforma në ekonomi dhe në politikën sociale me qëllim të zëvendësimit të politikës liberale të ekonomisë me politikë shtetërore (New Deal). Në politikën e jashtme ShBA-ja gjatë këtyre viteve tentonte të ringjallte politiken pan-amerikane në moton "Fqinjësia e Mirë" në Amerikën latine.

## Lufta e II-të Botërore

Duke përfillur mendimin e Izolacionistëve, ShBA-ja nuk hyri që në fillim në luftën e II-të botërore, por i ndihmonte forcat e vendeve kundër Fuqive të Boshtit. Ndihmat shtohen me të madhe pas vitit 1941 pas futjes në fuqi të Sistemit Lejë Pat (Leih-Pacht-System).

Sulmi i Japonisë në Përl Harbër (Pearl Harbor) më 7 dhjetor 1942-të shkakton shpalljen e hyrjes zyrtare të ShBA-së në luftën e II-të botërore kundër Japonisë. Me hedhjen e bombës atomike në Hiroshimë (Hiroshima) më 6 gusht 1945, ShBA-ja paraqitet si fuqia e parë bërthamore.

## OKB dhe Plani Marshall

Me iniciativën e ShBA-së më 26 qershor të po këtij viti thirret në jetë Organizata e Kombeve të Bashkuara dhe si fuqi botërore ekonomike dhe ushtarake organizojnë Planin Marshall nën presidentin H. S. Truman që udhëhoqi nga 1945-1953-ta. Me këtë planë i jepej një shtyre para ringjalljes së ekonomisë së shkatruar Evropiane dhe rindërtimit të përgjithshëm të Eropës së lodhur nga lufta.

Me doktrinën e presidentit Truman ShBA-ja vendosi themelet e krijimit të mbrojtjes ndaj depërtimit të komunizmit posaçërisht në Evropë, dhe siguronte hapësirën e zhvillimit të lirë të shteteve të pavarura në pjesën perëndimore të Evropës. Me themelimin e paktit të atlantikut veriorë më 1949 dhe paktit të pacifikut më 1951 për Azinë jugore, nën udhëheqjen e presidentit D. D. Aizenhouer gjatë viteve të tij 1953-1961 dhe pas tij ShBA-ja siguronë fuqinë politike të saj në botë.

## Lufta e Koresë

Në luftën e Koresë (1961-1963), ShBA-ja ndërhyjnë në majën e një konflikti të OKB-së, në anën e Koresë Jugore ndërsa në Krizën e pasimit të raketave të ruse në tokën e Kubës (tetor/nëntor 1962), nën udhëheqjen e presidentit J. F. Kenedit (1961-1963) ja arrijnë që të detyrojnë Hrushqovin të ndërpriste mbështetjen ushtarake që i jepte Kubës dhe të mënjanonin shpërthimin e krizës.

Kenedi në politikën e brendshme qëndronte për reforma të ekonomisë e sistemit në përgjithësi e veçanërisht për barazinë e plotë qytetare të të zinjve. Më 22 nëntor të vitit 1963, në Dallas (Teksas) në një paradë ndodhë vrasja e Presidentit Kenedi dhe pasardhësi i tij zgjidhet presidenti L. B. Gjonsoni (L. B. Jonson) i cili udhëhoqi deri më 1969. Gjatë kësaj kohe shpërthen konflikti i Vietnamit në [Luftën e Vietnamit](https://sq.wikipedia.org/wiki/Lufta_e_Vietnamit) si lufta më e madhe pas luftës së II-të botërore; presidenti Gjonson me një ligjin e të drejtave qytetare mundohet të arrijë barazinë e të zinjve; Aktivisti dhe udhëheqësi i lëvizjes për barazinë e të drejtave qytetare të të zive M. L. King vritet në një atentat më 1968. Nga viti 1969 udhëheqjen e ShBA-së e merr përsipër republikani R. Nikson të cilit më 1974 i duhej të tërhiqej për shkak të një aferë që në histori ka hyrë si Afera Vatergetë.Niksoni e kufizojë pjesëmarrjen e ShBA-sl në luftën e Vietnamit dhe vuri në lëvizje "Vietnamizimin" e konfliktit dhe më 27 janar 1973 vije deri futja në fuqi e marrëveshjes për armëpushim.

Më 1 janar 1979 ShBA-ja vendosë marrëdhëniet diplomatike me Republikën Popullore të Kinës dhe i ndërpresin me Tajvanin. Nga viti 1977 president ishin Xhimi Karteri deri më 1981 pastaj Ronald Regani deri më 1989, Xhorxh H. Bushi i Vjetër deri më 1993, Bil Klintoni,deri më 2001. Gjatë zgjedhjeve të vitit 2000, demokrati Al Gore pësojë humbje nga kundërshtari dhe presidenti i 43-të me radhë i tanishëm Xhorxh H. Bushi i Riu.

## Superfuqia e vetme botërore

Përfundimi periudhës së pas luftës së II-të botërore në të cilën marrëdhëniet me Bashkimin Sovjetik ishin të vështira e që nga shumë kush thirret [Lufta e ftoftë](https://sq.wikipedia.org/w/index.php?title=Lufta_e_ftoft%C3%AB&action=edit&redlink=1) solli për një kohë ko-operim. Gjatë kësaj kohe ShBA-ja ndërhynë në Irak më 1991 me pajtimin e bashkimit Sovjetik dhe më vonë me pajtimin e Rusisë.

Shpërbërja e bashkimit të Republikave Socialiste Sovjetike, ndikojë që ShBA-ja të bëjë ndryshime në politiken e saj si superfuqi e vetme botërore. Pas arritjes së kulmit të luftës së fëlliqtë të zhvilluar nga armata dhe ushtria paramilitare serbe në Republikën Federative të Jugosllavisë ndaj civilëve, dhe paaftësisë së Evropianëve, ShBA-ja në rolin e superfuqisë ndërhyn dhe e qetëson për një kohë konfliktin në Ballkan dhe pas ri-marrjes së ofensivave (1999) të ushtrisë së Sllobodan Millosheviçit kundrejt popullsisë civile të Kosovës, marrin rolin udhëheqës për bombardimin e ofensivave dhe pjesëve tjera të Serbisë. Pas përfundimit të luftës angazhohen për vendosjen e paqes në Ballkan. Në kuadër të këtij procesi më 2007 presidenti Bush viziton Tiranë si qendër e paqes Ballkanike.